Grandson
2026-03-09 18:00 UTC | Kulttuuritalo
GRANDSONIN INERTIA-ALBUMIKIERTUE KULTTUURITALOLLE MAALISKUUSSA

Kansainvälistä huomiota herättänyt artisti, aktivisti ja räjähtävän energiaa sykkivän rap-rockin tekijä grandson saapuu ensi keväänä Suomeen. Hänen odotettu INERTIA-albumikiertueensa rantautuu Helsingin Kulttuuritalolle maanantaina 9.maaliskuuta 2026.

Kanadalaissyntyisen grandsonin (Jordan Benjamin) musiikki on noussut maailmanlaajuiseen tietoisuuteen vahvana yhteiskunnallisena äänenä aikana, jolloin polarisaatio, syrjintä ja uuden äärioikeiston nousu muovaavat diskurssia. Uuden, syyskuussa julkaistun INERTIA-albumin aikakausi kokoaa yhteen raskasriffisen rap-rockin ja raivoisan, avoimen poliittisen sanankäytön.

Albumin singlet ”Brainrot”, ”Self Immolation” ja ”God Is An Animal” ovat keränneet laajaa mediahuomiota ja herättäneet rajusti huomiota muun muassa naisvihamielisyyden ja queer-oikeuksien vastustamisen ja Palestiina-solidaarisuuden teemoihin. Grandsonin live-esiintymiset ovat kanavoineet tämän musiikillisen yhteiseksi raivonpurkaukseksi, joka saa yleisön tuntemaan paitsi kollektiivista voimaa myös toivoa.

Glastonbury-festivaalin vasemmistolaisen Left Field Stage -lavan keikka noteerattiin Louder Than Warissa ”ilmoitukseksi uuden sukupolven vastarintarockista… raskas, funkkaava energia kohtaa aikamme kaaoksen katsomalla sitä suoraan silmiin”. Myös NME, Kerrang!, The Line of Best Fit, Rock Sound ja Dork ovat nostaneet artistia esille.

grandson kuvaa vuoden 2026 kiertuetta:
“Hetki, jota olen odottanut kaksi vuotta sitten päättyneen kiertueeni jälkeen, on vihdoin täällä. Me tuomme vastarinnan takaisin Eurooppaan. Tämä on se keikka, jossa voit olla oma itsesi ja kadottaa itsesi; et vain musiikkiin, vaan siihen tunteeseen, kun tuhat muuta ihmistä nousee yhdessä ylös ja sanoo: ’Me emme jaksa tätä paskaa enää.’ Kun valot sammuvat ja ensimmäinen isku kajahtaa, se on täyttä kaaosta. En malta odottaa.”

GRANDSON (CAN)
INERTIA tour 2026
9.3.2026 Kulttuuritalo, Helsinki
Ovet: 18:00

Ikäraja: -S-/K-18
Yläkatsomot A ja B sallittu, seisova permanto ja loput istumakatsomot K-18

LIPUT:
Myyntiin 5.12. klo 12
Lippujen hinnat 44,50 € / 42 € / 36 € + tilausmaksu alk. 1,50 € + 0,65% tilauksen arvosta (www.lippu.fi)

Kulttuuritalon Premium Experience 108,25 €, sis. keikan seisomapaikoilta sekä Premium Experience -palvelut. K-18. Lue lisää: kulttuuritalo.fi/premium

Visit event in our website: Tapahtumainfo.fi (https://tapahtumainfo.fi/tapahtuma/2026/03/grandson/418622)
